
PARLAMENTUL  ROMÂNIEI

 CAMERA DEPUTAŢILOR                                                  
	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 22 martie 2022
            Nr.4c-13/63/2022
            PLx 33/2022


A V I Z 
asupra

proiectului de Lege pentru modificarea şi completarea Ordonanţei Guvernului 46 din 30.01.2000 privind declararea Complexului „Memorialul Revoluţiei - Decembrie 1989” din municipiul Timişoara ansamblu de interes naţional
În conformitate cu prevederile art.95 și art.117 alin.(1) din Regulamentul Camerei Deputaţilor, Comisia juridică, de disciplină şi imunităţi a fost sesizată spre avizare, în procedură de urgență cu proiectul de Lege pentru modificarea şi completarea Ordonanţei Guvernului 46 din 30.01.2000 privind declararea Complexului „Memorialul Revoluţiei - Decembrie 1989” din municipiul Timişoara ansamblu de interes naţional, trimisă cu adresa nr. PLx 33 din 9 februarie 2022, înregistrat la Comisia juridică, de disciplină şi imunităţi sub nr.4c-13/63 din 10 februarie 2022.
Potrivit prevederilor art. 75 alin. (1) din Constituția României, republicată, și ale art.92 din Regulamentul Camerei Deputaților, Camera Deputaților este Cameră decizională.
Proiectul de lege (Propunerea legislativă) are ca obiect de reglementare completarea Ordonanţei Guvernului nr.46/2000, în sensul de a se aduce continuitate în finanţarea activităţii Asociaţiei „Memorialul Revoluţiei 16-22 Decembrie 1989”.

În şedinţa din data de 22 martie 2022, potrivit art. 63 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege supus avizării și a avut în vedere avizul negativ al Consililui Legislativ precum și avizul favorabil al Consiliului Economic și Social.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde proiectului, un aviz favorabil.
În raport de obiectul şi conţinutul reglementării, proiectul de lege face parte din categoria legilor ordinare.
                   PREŞEDINTE                                                                   SECRETAR
        Laura-Cătălina VICOL CIORBĂ                                        Olivia Diana Morar

